Up-605/02
Datum: 2002-11-28T00:00:00.000+01:00
ecli: ECLI:SI:USRS:2002:Up.605.02
vrsta: posamični akt
zadeva: ustavna pritožba
objavljeno: Neobjavljeno | 28.11.2002
dokument: US21927
akt: Ustavna pritožba A. A. odločbo Sodnika za prekrške v Ljubljani št. P 25225/99 z dne 24. 1. 2000
resitev: zavrženje
izrek: Ustavna pritožba A. A. odločbo Sodnika za prekrške v Ljubljani št. P 25225/99 z dne 24. 1. 2000 se zavrže.
stavek: Ker pritožnik ni izkazal, da bi izčrpal pravna sredstva, je Ustavno sodišče ustavno pritožbo zavrglo.
odlocitev: sklep
geslo: Predhodno izčrpanje vseh pravnih sredstev kot procesni pogoj za vložitev ustavne pritožbe.
podlaga: Zakon o Ustavnem sodišču (ZUstS), 51., 2. al. 1. odst. 55. čl.
datum_vloge: 2002-08-25T22:00:00.000Z
datum_odlocitve: 2002-11-27T23:00:00.000Z

# Up-605/02-5

13. 12. 2002

# SKLEP

Ustavno sodišče je v postopku za preizkus ustavne pritožbe A. A. iz Ž. na seji senata dne 28. novembra 2002 in v postopku po četrtem odstavku 55. člena Zakona o Ustavnem sodišču (Uradni list RS, št. 15/94)

**sklenilo:**

**Ustavna pritožba A. A. odločbo Sodnika za prekrške v Ljubljani št. P 25225/99 z dne 24. 1. 2000 se zavrže.**

## OBRAZLOŽITEV

### A.

Pritožnik vlaga ustavno pritožbo zoper odločbo Sodnika za prekrške, s katero mu je bila izrečena denarna kazen in stranska kazen kazenskih točk zaradi storitve prekrška po Zakonu o varnosti cestnega prometa (Uradni list RS, št. 30/98 in nasl. - ZVCP). Pritožnik zatrjuje, da je zadeva zastarana. Kršene naj bi mu bile človekove pravice.

### B.

Po določbi 50. člena Zakona o Ustavnem sodišču (v nadaljevanju ZUstS) lahko vsakdo ob pogojih, ki jih določa ta zakon, vloži pri Ustavnem sodišču ustavno pritožbo, če meni, da mu je s posamičnim aktom državnega organa, organa lokalne skupnosti ali nosilca javnih pooblastil kršena njegova človekova pravica ali temeljna svoboščina. Po prvem odstavku 51. člena ZUstS se ustavna pritožba lahko vloži šele, ko so izčrpana vsa pravna sredstva.

Pritožnik vlaga ustavno pritožbo zoper odločbo o prekršku, izdano na prvi stopnji na podlagi 163. člena Zakona o prekrških (Uradni list SRS, št. 25/83 in nasl. - v nadaljevanju ZP). Zoper takšno odločbo je dopustno vložiti pritožbo v roku osmih dni po vročitvi odločbe na Senat za prekrške Republike Slovenije (181. člen ZP).

Pritožnik kljub izrecnemu pozivu ni izkazal, da bi to pravno sredstvo vložil. Ustavna pritožba je bila vložena, ne da bi bilo prej izčrpano redno pravno sredstvo. Ker ni podana procesna predpostavka izčrpanosti pravnih sredstev, je bilo treba ustavno pritožbo zavreči.

### C.

Senat Ustavnega sodišča je sprejel ta sklep na podlagi druge alineje prvega odstavka 55. člena ZUstS v sestavi: predsednik senata dr. Zvonko Fišer ter člana dr. Ciril Ribičič in dr. Mirjam Škrk. Sklep je sprejel soglasno. Ker senat ustavne pritožbe ni sprejel, je bila zadeva v skladu z določbo četrtega odstavka 55. člena ZUstS predložena drugim sodnicam in sodnikom Ustavnega sodišča. Ker se za sprejem niso izrekli trije od njih, ustavna pritožba ni bila sprejeta v obravnavo.

Predsednik senata dr. Zvonko Fišer